ΑΝΩΝΥΜΕΣ ΕΤΑΙΡΕΙΕΣ
ΑΠΟΦΑΣΕΙΣ
Εσωτερικός Κανονισμός Λειτουργίας της Ανώνυμης Εταιρείας με την επωνυμία «Ανάπλαση Αθή-
νας Α.Ε.».
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ
«ΑΝΑΠΛΑΣΗ ΑΘΗΝΑΣ Α.Ε.»
(συνεδρίαση 4/12.3.2019)
ΚΕΦΑΛΑΙΟ Α`
ΓΕΝΙΚΕΣ ΔΙΑΤΑΞΕΙΣ
Άρθρο 1
Ορισμοί
Εκτός κι αν ρητώς ορίζεται διαφορετικά κατωτέρω,
στον παρόντα Κανονισμό οι παρακάτω όροι θα έχουν
τις παρακάτω έννοιες:
«Κανονισμός»: ο παρών Κανονισμός Εργασίας.
«Εταιρεία»: η ΑΝΑΠΛΑΣΗ ΑΘΗΝΑΣ ΑΕ Α.Ε.
«Διοίκηση»: τα πρόσωπα ή όργανα που, σύμφωνα με
τις αποφάσεις τής Εταιρίας, είναι εξουσιοδοτημένα να
σχεδιάζουν ή/και να αποφασίζουν ή/και να διευθύνουν
ή/και να ασκούν την πολιτική της.
«Εργαζόμενος», «Προσωπικό»: κάθε πρόσωπο που
συνδέεται με την Εταιρία με σύμβαση εξαρτημένης εργασίας.
«Διευθυντής»: ο επικεφαλής Διεύθυνσης
«Προϊστάμενος»: κάθε Εργαζόμενος που προΐσταται
έστω και ενός συναδέλφου του.
Άρθρο 2
Πεδίο Εφαρμογής
1. Στις διατάξεις του Κανονισμού υπάγεται όλο το Προσωπικό, πλην των αναφερόμενων στην παράγραφο 2
του παρόντος άρθρου.
2. Δεν υπάγονται στις διατάξεις του Κανονισμού:
(α) Τα μέλη του Διοικητικού Συμβουλίου, οι Διευθυντές και τα, κατά το νόμο ή/και τη νομολογία, πρόσωπα
διευθύνσεως και εμπιστοσύνης.
(β) Οι νομικοί σύμβουλοι και οι δικηγόροι.
(γ) Ειδικοί σύμβουλοι, ειδικοί εξωτερικοί συνεργάτες
και άλλοι επαγγελματίες, που προσφέρουν τις υπηρεσίες
τους, με άλλου είδους συμβάσεις (σύμβαση παροχής
ανεξάρτητων υπηρεσιών, σύμβαση έργου κ.λπ.), είτε με
μηνιαία αμοιβή, είτε με άλλο τρόπο αμοιβής, ανεξάρτητα
από τη φύση της σχέσης τους με την Εταιρεία.
3. Θέματα τα οποία δεν ρυθμίζονται από τις διατάξεις
του παρόντος Κανονισμού, ρυθμίζονται από την ισχύουσα κάθε φορά νομοθεσία, το καταστατικό της εταιρείας,
καθώς και από ειδικούς κανόνες, διαδικασίες και οδηγίες
της Εταιρίας.
Άρθρο 3
Ρόλος και Αρμοδιότητες της
ΑΝΑΠΛΑΣΗ ΑΘΗΝΑΣ ΑΕ
Η ΑΝΑΠΛΑΣΗ ΑΘΗΝΑΣ ΑΕ έχει τις αρμοδιότητες που
ορίζονται από την οικεία νομοθεσία και γενικότερα τις
αρμοδιότητες εκείνες που είναι αναγκαίες για την επίτευξη του σκοπού και την εκπλήρωση της αποστολής της
και ειδικότερα της Πολεοδομικής ή άλλης νομοθεσίας
περί αναπλάσεων. Πιο συγκεκριμένα, στις αρμοδιότητες
της περιλαμβάνονται:
α) η με οποιοδήποτε πρόσφορο τρόπο μελέτη και επίλυση νομικών, πολεοδομικών, τεχνικών ή άλλων ζητημά-
των προς τον σκοπό του συντονισμού του σχεδιασμού,
του προγραμματισμού και της υλοποίησης αναπλάσεων
εντός των ορίων του Δήμου Αθηναίων και των περιοχών επιρροής του, προκειμένου να βελτιωθεί η ποιότητα
ζωής, η κοινωνική συνοχή και η οικονομική ανάπτυξη
των περιοχών.
β) η ανάληψη και εκτέλεση ή η σε τρίτους ανάθεση
οικοδομικών εργασιών εν γένει προς τον σκοπό της επιδιωκόμενης ανάπλασης,
γ) η εκπόνηση και η σύνταξη μελετών σκοπιμότητας,
σχετικών με έργα αναπλάσεων σύμφωνα με τους σκοπούς της εταιρείας που αφορούν ειδικότερα την αξιο-
ποίηση, εκτίμηση, διαχείριση ή εκμετάλλευση δημόσιου
χώρου, ακινήτων, οικονομοτεχνικών μελετών, ερευνών
αγοράς, μελετών βιωσιμότητας,
δ) η μέριμνα για το συντονισμό, υπό τις οδηγίες και την
εποπτεία των αρμόδιων Υπουργείων και υπηρεσιών για
την ταχεία και αποτελεσματική έκδοση των διοικητικών
πράξεων που είναι αναγκαίες για την προώθηση των
σκοπών ΑΝΑΠΛΑΣΗ ΑΘΗΝΑΣ ΑΕ και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Απριλίου 2019
ΤΕΥΧΟΣ ΠΡΑ.Δ.Ι.Τ.
Αρ. Φύλλου 199
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
ε) κάθε άλλη δραστηριότητα που προβλέπεται από
το καταστατικό της.
Άρθρο 4
Όραμα και στόχοι της ΑΝΑΠΛΑΣΗ ΑΘΗΝΑΣ ΑΕ
1. Το Όραμα της ΑΝΑΠΛΑΣΗ ΑΘΗΝΑΣ ΑΕ ορίζεται ως
ακολούθως:
Κύριο μέλημα είναι η μελέτη, σταδιασμός, οργάνωση και διαχείριση ζητημάτων που αφορούν το δημό-
σιο χώρο και το δομημένο ή αδόμητο περιβάλλον του
κέντρου της Αθήνας και της ευρύτερης περιοχής του,
υπηρετώντας τις κατευθύνσεις του Ρυθμιστικού Σχεδίου
της Αθήνας (ΦΕΚ Α΄ 156/1.8.2014 ) που προστάζει την
οικονομική και κοινωνική ανάπτυξη με την εξασφάλιση περιβαλλοντικής βιωσιμότητας, στην προοπτική
υλοποίησης ευρύτερων αναπτυξιακών επιλογών που
θα καταστήσουν την πρωτεύουσα Μητροπολιτικό
πόλο διεθνούς εμβέλειας. Τα παραπάνω σχεδιάζονται
και υλοποιούνται με δεδομένο το δικαίωμα των πολιτών/κατοίκων στην πρόσβαση στην πληροφορία και
στη συμμετοχή στο σχεδιασμό αστικών παρεμβάσεων.
Σε αυτά τα πλαίσια στις δράσεις της περιλαμβάνονται:
α) Διερεύνηση και εκπόνηση ή προγραμματισμό της
στρατηγικής για την ανάκτηση, αναβίωση και αναβάθμιση του δημόσιου χώρου
β) Αποτελεσματικός και αποδοτικός συντονισμός
διαχείρισης της ακίνητης περιουσίας δημοσίου με στόχο τη μεγιστοποίηση της κοινωνικής ανταπόδοσης και
ταυτόχρονης ανάκτησης της εμπορικής τους αξίας ώστε
βελτιωθεί η ποιότητα ζωής των κατοίκων, η κοινωνική
συνοχή, η οικονομική ανάπτυξη και η ποιότητα του περιβάλλοντος των περιοχών του κέντρου των Αθηνών.
γ) Ανάληψη ρόλου για την ανάπτυξη και προσφορά
σύγχρονων μοντέλων, αντιλήψεων και μεθοδολογιών
σχετικά με την πολεοδομική στρατηγική, ενίσχυση της
ελληνικής τεχνογνωσίας και συντονισμός και αξιοποίηση
συνεργιών με αντίστοιχες εταιρείες στην Ελλάδα.
δ) Η ανάπτυξη και προώθηση διαδικασιών συμμετοχικού σχεδιασμού κατά την αντιμετώπιση ζητημάτων που
αφορούν την πόλη, τη λειτουργία και τις χρήσεις της, και
ειδικότερα ζητήματα αναπλάσεων και άλλων αστικών
παρεμβάσεων. Η διαδικασία συμμετοχής στο σχεδιασμό
θα ποικίλλει ανά περίπτωση, ανά έργο και ανά στάδιο
υλοποίησης, ενώ ο τρόπος συλλογής της πληροφορίας,
όπως και ο τρόπος διαχείρισης της θα καθορίζεται
σύμφωνα με τις ανάγκες του σχεδιασμού.
2. Βάσει της αποστολής και του οράματος της Εταιρείας,
οι στρατηγικοί της στόχοι είναι οι ακόλουθοι:
α) Η διερεύνηση και επανακαθορισμός των ποιοτικών διαφοροποιήσεων της πόλης και των ορίων τους
εντός αυτής, αποτυπώνοντας τις σημερινές κατάσταση
και διατυπώνοντας την στρατηγική και τις κατευθύνσεις
διαχείρισής τους.
β) Συντονισμός και σχεδιασμός αστικών αναπλάσεων
και παρεμβάσεων,
γ) πλήρης αξιοποίηση των εργαλείων που παρέχει η
κείμενη νομοθεσία και ανάπτυξη νέων στην κατεύθυνση
εκπλήρωσης των σκοπών της,
δ) απλοποίηση των εσωτερικών διεργασιών με στόχο
τη βελτιστοποίηση του λειτουργικού κόστους,
ε) βελτίωση της ποιότητας των παρεχόμενων υπηρεσιών.
στ) Ανάπτυξη δικτύου επικοινωνίας με το κοινό, τους
κοινωνικούς εταίρους και τους θεσμικούς, σε ζητήματα
που αφορούν την πόλη και τους χρήστες της.
ζ) Σαφής προσδιορισμός των θεμάτων που τίθενται
προς διαβούλευση
η) Τήρηση πρακτικών και ημερολογίου δημόσιας
διαβούλευσης θεμάτων.
θ) Οργάνωση δομών και μέσων με τη βοήθεια των
οποίων θα καταστήσει εφικτή την άμεση επικοινωνία
με τους χρήστες στην πόλη και θα διευκολύνει την πρόσβασή τους σε πληροφορία μέσω διαδικτύου, ΜΜΕ,
συμμετοχικές διαδικασίες όπως συνελεύσεις ή ομάδες
εργασίας, επί ορισμένων θεμάτων που αφορούν αστικές
παρεμβάσεις.
ΚΕΦΑΛΑΙΟ Β `
ΟΡΓΑΝΑ ΔΙΟΙΚΗΣΗΣ
ΚΑΙ ΓΝΩΜΟΔΟΤΙΚΟ ΣΥΜΒΟΥΛΙΟ
Άρθρο 5
Όργανα Διοίκησης της εταιρείας είναι:
α) Το Διοικητικό συμβούλιο
Η εταιρεία διοικείται από το Διοικητικό Συμβούλιο,
το οποίο είναι το ανώτατο διοικητικό όργανο της, που
διαμορφώνει τη στρατηγική και την πολιτική ανάπτυξη
της και ασκεί τις αρμοδιότητες, που προβλέπονται από
τον ν. 3429/2005, την κείμενη νομοθεσία και το Καταστατικό της Εταιρείας.
Τα θέματα συγκρότησης του Διοικητικού Συμβουλίου
σε σώμα, της εξουσίας και των αρμοδιοτήτων του, της
αναπλήρωσης ή αντιπροσώπευσης των μελών του, της
σύγκλησης, απαρτίας κ.λπ., ρυθμίζονται κατ` εφαρμογή
των οικείων άρθρων του καταστατικού της εταιρείας.
β) Ο Πρόεδρος και Διευθύνων Σύμβουλος
Σύμφωνα με το ν. 3429/2005, ο Διευθύνων Σύμβουλος είναι το ανώτατο εκτελεστικό όργανο της εταιρείας,
προΐσταται όλων των Μονάδων της ΑΝΑΠΛΑΣΗ ΑΘΗΝΑΣ ΑΕ, διευθύνει το έργο τους και παίρνει τις αναγκαίες
αποφάσεις μέσα στα πλαίσια των διατάξεων που διέπουν
τη λειτουργία της εταιρείας.
Ο Πρόεδρος και Διευθύνων Σύμβουλος αναθέτει
το χειρισμό συγκεκριμένων δικαστικών και εξώδικων
υποθέσεων ή τη λήψη εξειδικευμένων συμβουλευτικών
υπηρεσιών επί νομικών θεμάτων και σε εξωτερικούς
δικηγόρους.
Ο Πρόεδρος και Διευθύνων Σύμβουλος, ασκεί τις
αρμοδιότητες που προβλέπονται από τον Κανονισμό
Λειτουργίας της εταιρείας και όσες άλλες του εκχωρήσει
το Διοικητικό Συμβούλιο.
Ο Πρόεδρος και Διευθύνων Σύμβουλος έχει το δικαίωμα έγκρισης και εκτέλεσης δαπανών μέχρι ορισμένου
ύψους, χωρίς την πρότερη έγκριση του ΔΣ. Το ύψος του
αυτού καθορίζεται με απόφαση του ΔΣ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
Άρθρο 6
Γνωμοδοτικό Συμβούλιο
Το Γνωμοδοτικό Συμβούλιο συγκροτείται και λειτουργεί σύμφωνα με τα προβλεπόμενα στο άρθρο 4 του κα-
ταστατικού της εταιρείας .
Ειδικότερα το όργανο αυτό έχει -συλλογικά ή διά των
μεμονωμένων μελών του-συμβουλευτικό χαρακτήρα και
ενισχύει την διαμόρφωση γνώμης των μελών του ΔΣ με
συμβουλευτικές παρεμβάσεις ή τοποθετήσεις για κάθε
θέμα, με επισημάνσεις παραλείψεων, με τον καθορισμό
και τις υποδείξεις αναπτυξιακού προσανατολισμού,
πάντα κατόπιν σχετικής πρόσκλησης από το ΔΣ ή τον
Πρόεδρο και Διευθύνοντα Σύμβουλο.
ΚΕΦΑΛΑΙΟ Γ
ΔΙΑΡΘΡΩΣΗ ΚΑΙ ΕΡΓΟ ΑΝΑΠΛΑΣΗΣ ΑΘΗΝΑΣ ΑΕ
Άρθρο 7
Διοικητική υπαγωγή
των Υπηρεσιακών Λειτουργιών
Η Διοικητική Υπαγωγή των οργανωτικών μονάδων της
ΑΝΑΠΛΑΣΗ ΑΘΗΝΑΣ ΑΕ είναι η εξής:
1. Η Γενική Διεύθυνση
Έργο της Γενικής Διεύθυνσης είναι:
α) Ο συντονισμός, οργάνωση και η εποπτεία των επί
μέρους τμημάτων και διευθύνσεων
2.Το τμήμα Οικονομικών Υπηρεσιών
Έργο του τμήματος είναι:
α) Η διαχείριση της μισθοδοσίας του προσωπικού.
β) Η τήρηση των ελληνικών εταιρικών, φορολογικών
και ασφαλιστικών κανόνων/κωδίκων/καλών πρακτικών/
νομοθεσίας.
γ) Η έγκαιρη πραγματοποίηση των πληρωμών, προς
τρίτους και διαχείριση ρευστότητας.
δ) Η συμφέρουσα διαχείριση των διαθέσιμων της
Εταιρείας.
ε) Η συμμετοχή στην κατάρτιση και υποστήριξη στην
παρακολούθηση της υλοποίησης του επιχειρησιακού
προγράμματος της Εταιρείας από χρηματοδοτικής/
χρηματοοικονομικής πλευράς.
στ) Χειρισμός θεμάτων αποζημιώσεων.
ζ) Τήρηση των προβλεπόμενων από το νόμο, λογιστικών βιβλίων και στοιχείων και απεικόνιση των οικονομι-
κών δοσοληψιών της Εταιρείας σύμφωνα με τον Κώδικα Βιβλίων και Στοιχείων (Κ.Β.Σ) και τα διεθνή λογιστικά
πρότυπα.
η) Συγκέντρωση των παραστατικών, έλεγχος, καταχώριση και αρχειοθέτησή τους.
θ) Έλεγχος και χαρακτηρισμός εγγράφων, καταχώριση/
εγγραφές στα λογιστικά βιβλία, συμφωνία ημερολογίων,
ενημέρωση γενικού καθολικού, σύνταξη ισοζυγίων κ.λπ.
ι) Σύνταξη του ισολογισμού, του προσαρτήματος
του και των λοιπών οικονομικών καταστάσεων τέλους
χρήσης, μέριμνα για τον έλεγχο τους από τον Ορκωτό
Ελεγκτή της χρήσης.
ια) Σύνταξη τριμηνιαίων οικονομικών καταστάσεων,
σύμφωνα με το άρθρο 7 του ν. 3429/2005, μέριμνα για
τον έλεγχο τους από τον Ορκωτό Ελεγκτή της χρήσης.
ιβ) Συμμετοχή στους τριμηνιαίους απολογισμούς του
επιχειρησιακού σχεδίου της εταιρείας, σύμφωνα με το
άρθρο 14 του ν. 3891/2005, μέριμνα για τον έλεγχό τους
από τον Ορκωτό Ελεγκτή της χρήσης.
ιγ) Προσαρμογή των βιβλίων της Εταιρείας στις εκάστοτε απαιτήσεις του ενιαίου λογιστικού σχεδίου (Ε.Λ.Σ.)
και των διεθνών λογιστικών προτύπων.
ιδ) Ενημέρωση του μητρώου παγίων στοιχείων και παρακολούθηση των εκτελούμενων έργων και των μετα-
βολών/βελτιώσεων των παγίων στοιχείων της Εταιρείας.
ιε) Διενέργεια των αναγκαίων αποσβέσεων τόσο για
τον προσδιορισμό των περιοδικών αποτελεσμάτων όσο
και των αποτελεσμάτων κατά το τέλος κάθε χρήσης.
ιστ) Παρακολούθηση της εξέλιξης των φορολογικών
υποχρεώσεων της Εταιρείας και φροντίδα για την εκπλήρωσή τους.
ιζ) Προσδιορισμός όλων των εξόδων της εταιρείας στα
κατάλληλα κέντρα κόστους.
ιη) Προσδιορισμός της αποτελεσματικότητας των
προγραμμάτων κόστους αναλύοντας στοιχεία κόστους
παραγωγής και διερευνώντας αποκλίσεις.
ιθ) Έκδοση και τήρηση μισθοδοτικών καταστάσεων.
κ) Επεξεργασία - εκκαθάριση μισθολογίου.
κα) Επεξεργασία στοιχείων - εκκαθάριση ειδικών
συμβάσεων.
κβ) Χορήγηση - έλεγχος μεταβολών επιδομάτων και
τακτικών αποδοχών.
κγ) Διεκπεραίωση του συνόλου των ταμειακών εργασιών της Εταιρείας, στο πλαίσιο του ταμειακού προ-
γραμματισμού.
κδ) Έγκαιρη υλοποίηση των πληρωμών προς τρίτους,
αναδόχους, προμηθευτές κ.λπ., οδοιπορικά, προκαταβολές, λειτουργικά έξοδα κ.λπ.
κε) Άμεση (με αυτόματες εγγραφές) λογιστική καταχώρηση των ταμειακών εργασιών.
κστ) Έλεγχος ταμειακής και λογιστικής συμφωνίας στο
τέλος κάθε εργάσιμης ημέρας.
κζ) Διαχείριση ρευστότητας της Εταιρείας.
κστ) Προετοιμασία της έκδοσης των ταμειακών παραστατικών (γραμματίων είσπραξης -ενταλμάτων πλη-
ρωμής - επιταγών κ.τ.λ.) και των επιστολών προς Τράπεζες.
κη) Διαφύλαξη, διαχείριση και λογιστική παρακολούθηση εγγυητικών επιστολών και άλλων αξιών που έχουν
κατατεθεί στην ΑΝΑΠΛΑΣΗ ΑΘΗΝΑΣ ΑΕ.
κθ) Τήρηση αρχείου ενεχυριασμένων - εκχωρημένων
απαιτήσεων από τράπεζες και δικαστήρια των αναδόχων
προς τρίτους.
3. Η Διεύθυνση Τεχνικών υπηρεσιών
Έργο της Διεύθυνσης είναι:
α) Συντονισμός και παρακολούθηση του στρατηγικού
σχεδίου της ΑΝΑΠΛΑΣΗΣ ΑΘΗΝΑΣ ΑΕ.
β) Ανάπτυξη συνεργιών με συναρμόδια ή πιθανά
εμπλεκόμενα μέρη στις διαδικασίες σχεδιασμού, συντονισμού και εκπόνησης στρατηγικών μελετών των
υποέργων της.
γ) Η ανάπτυξη νέων εφαρμογών GIS.
δ) Η διενέργεια τοπογραφικών αποτυπώσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
ε) Η παρακολούθηση κατάστασης και χαρακτηριστικών ακίνητης περιουσίας στο πλαίσιο των αρμοδιοτήτων
συντονισμού της ΑΝΑΠΛΑΣΗ ΑΘΗΝΑΣ ΑΕ:
- χωροταξικές και πολεοδομικές δεσμεύσεις, εκκρεμότητες και επιτρεπόμενες χρήσεις,
- κατασκευαστικές δεσμεύσεις,
- προσβασιμότητα, προσπελασιμότητα,
- εξυπηρέτηση   από δίκτυα κοινής ωφέλειας (π.χ. ΔΕΗ,
τηλεφωνικές γραμμές κ.λπ.),
- αρχαιολογικές, περιβαλλοντικές δεσμεύσεις,
στ) Η παρακολούθηση εξελίξεων, ρυθμιστικού πλαισίου και μέριμνα για τη διασφάλιση της δράσης της στρα-
τηγικής και του συντονισμού της ΑΝΑΠΛΑΣΗ ΑΘΗΝΑΣ
ΑΕ:
- πολεοδομικές και χωροταξικές εξελίξεις,
- αλλαγές στις μισθώσεις και στις άλλες εκμεταλλεύσεις,
- προσδιορισμός   αξίας ακινήτων και αναπροσαρμογή
σε περιπτώσεις αλλαγών (π.χ. αλλαγή αντικειμενικών αξιών, εξέλιξη στην αγορά ακινήτων στην περιοχή, αλλαγές
στο πολεοδομικό/χωροταξικό καθεστώς, κ.λπ.)
ζ) Εκπόνηση ερευνών.
η) Εντοπισμός και παρακολούθηση καταπατημένων
εκτάσεων και ενέργειες αποκατάστασης.
θ) Εκτίμηση ακίνητης περιουσίας.
4. Το τμήμα Διοικητικών Υπηρεσιών
Έργο του τμήματος είναι:
α) Η διαχείριση του Ανθρώπινου Δυναμικού της Εταιρείας.
β) Η Διοικητική μέριμνα.
γ) Η προετοιμασία, διεξαγωγή διαγωνισμών, ανάθεση
και παρακολούθηση συμβάσεων προμηθειών διοικητικής μέριμνας (π.χ. αναλώσιμα, εξοπλισμός, γραφική
ύλη κ.λπ.)
δ) Η μελέτη και εισήγηση επί των οργανωτικών θεμάτων της Εταιρείας.
ε) Η γραμματειακή υποστήριξη της εταιρείας
στ) Ο έλεγχος και η παρακολούθηση των αδειών και
απουσιών του προσωπικού, δημιουργία και τήρηση αρχείων προσωπικού, έκδοση βεβαιώσεων και εκτύπωση
αναφορών.
ζ) Ο προσδιορισμός και η μέριμνα για την έγκαιρη κάλυψη/διαχείριση των σχετικών λειτουργικών αναγκών
της Εταιρείας (π.χ. σε υπηρεσίες ταχυ μεταφορών, επιχειρησιακών ταξιδιών, αναλωσίμων γραφείου κ.α.).
η) Διαφύλαξη όλων των αδιάθετων υλικών διαχειριστικής ευθύνης του Τμήματος (π.χ. εξοπλισμός γραφείων,
γραφική ύλη).
5. Το τμήμα Νομικών Υπηρεσιών
Το τμήμα Νομικών Υπηρεσιών αποτελείται από το
Νομικό Σύμβουλο της εταιρείας, ο οποίος είναι διορισμένος δικηγόρος σ ……………………, με κατ’ ελάχιστον
……………… χρόνια δικηγορική υπηρεσία, με τις εξής
αρμοδιότητες:
Προΐσταται και έχει υπό τις εντολές του τη νομική εποπτεία και έλεγχο της Διεύθυνσης, των τμημάτων, των
εμμίσθων δικηγόρων και εξωτερικών συνεργαζόμενων
δικηγόρων.
Παρακολουθεί, ελέγχει, χρεώνει τις νομικές υποθέσεις
και δίνει τις εντολές σχετικά με τους χειρισμούς των νομικών υποθέσεων της εταιρείας σε αυτούς που συνεργάζο-
νται με την εταιρεία ως εξωτερικοί συνεργάτες.
Εποπτεύει και παρακολουθεί τη δραστηριότητα και
την απόδοση των εμμίσθων δικηγόρων και αυτών που
συνεργάζονται με την εταιρεία ως εξωτερικοί συνεργάτες.
Συμμετέχει στις συνεδριάσεις του Δ.Σ. και Γ.Σ. χωρίς
δικαίωμα ψήφου και παρέχει κάθε δυνατή συμβουλευτική υποστήριξη και νομική γνώμη επί των θεμάτων
του Δ.Σ και Γ.Σ. Στηρίζει σε συνεργασία με το Πρόεδρο
του Δ.Σ. και Διευθύνοντα Σύμβουλο, την Επιστημονική
γραμματεία του Διοικητικού Συμβουλίου σε ό,τι αφορά
τη σύνταξη των πρακτικών, προσκλήσεων, σύγκλησης
του Δ.Σ. και Γ.Σ. καθώς και τη δημοσιότητα των αποφάσεων αυτών στα αρμόδια όργανα.
Γνωμοδοτεί επί νομικών ερωτημάτων που υποβάλλονται από την διοίκηση της εταιρείας.
Επιμελείται νομικά των καταστατικών εγγράφων της
εταιρείας (Καταστατικό, πρακτικά Δ.Σ., πρακτικά Γ.Σ.)
καθώς και των διαδικασιών σύγκλησης και λήψης αποφάσεων των Δ.Σ. και Γ.Σ.
Συνεργάζεται με τη διοίκηση για τη νομική καθοδήγηση των υποθέσεων που χειρίζονται οι δικηγόροι, των εν
γένει νομικών θεμάτων Εκπροσωπεί νομικά την εταιρεία.
6. Η Επιστημονική Γραμματεία ΔΣ / Τήρηση Πρακτικών
Έργο της επιστημονικής γραμματείας είναι:
α) Η προετοιμασία συνεδριάσεων Διοικητικού Συμβουλίου.
β) Η τήρηση πρακτικών συνεδριάσεων Διοικητικού
Συμβουλίου. Τα ανωτέρω αποτυπώνονται στο Οργανόγραμμα που ακολουθεί:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
ΚΕΦΑΛΑΙΟ Δ`
ΠΡΟΣΛΗΨΕΙΣ - ΤΟΠΟΘΕΤΗΣΕΙΣ
Άρθρο 8
Στελέχωση και Οργάνωση
Οι αποφάσεις που αφορούν σε θέματα προσλήψεων
ή/και τοποθετήσεων (όπως προγραμματισμός, διαδικασία, αναγκαία προσόντα, αξιολόγηση υποψηφίων κ.τ.λ.),
καθώς και εν γένει στην οργάνωση της λειτουργίας της
Εταιρίας, λαμβάνονται από τη Διοίκηση, σε συνδυασμό
και με το άρθρο 8 του ν. 4539/2018 και άρθρο 23 του
Καταστατικού αυτής.
Άρθρο 9
Προσλήψεις - Προϋποθέσεις Προσλήψεων
1. α) Το Προσωπικό προσλαμβάνεται για την κάλυψη
των εκάστοτε αναγκών της Εταιρείας, όπως καθορίζονται
από τη Διοίκηση.
β) Προσλήψεις μπορούν να γίνουν με σύμβαση
εξαρτημένης εργασίας αορίστου ή ορισμένου χρόνου,
σύμφωνα με την εκάστοτε ισχύουσα νομοθεσία.
γ) Η σύμβαση εργασίας καταρτίζεται εγγράφως και
περιέχει τουλάχιστον όλα τα στοιχεία που απαιτεί το
π.δ. 156/1994.
δ) Η Εταιρεία δύναται να προσλαμβάνει Εργαζομένους για δοκιμαστική περίοδο διαρκείας μέχρι επτά (7)
μηνών, σύμφωνα με τις διατάξεις του άρθρου 13 του
ν. 3429/2005 και την, κατ’ εξουσιοδότηση αυτών, σχετική
νομοθεσία.
2. Για να προσληφθεί κάποιος πρέπει να πληροί κατ΄
ελάχιστον τις παρακάτω προϋποθέσεις:
α) Να έχει τα απαιτούμενα τυπικά και ουσιαστικά προσόντα που καθορίζονται από το Διοικητικό Συμβούλιο ή/
και απαιτούνται από το εγκεκριμένο οργανόγραμμα της
Εταιρείας και την περιγραφή της συγκεκριμένης θέσεως
εργασίας.
β) Να μην έχει καταδικαστεί και να μην διώκεται για
κακούργημα ή πλημμέλημα που συνεπάγεται τη στέρηση των πολιτικών του δικαιωμάτων. Να μην έχει κατα-
δικαστεί σε οποιαδήποτε ποινή για κλοπή, υπεξαίρεση,
απάτη, εκβίαση, πλαστογραφία, απιστία, δωροδοκία
ή δωροληψία, παράβαση καθήκοντος ή για έγκλημα
κατά των ηθών. Επίσης, να μην τελεί υπό απαγόρευση ή
δικαστική αντίληψη και να μην έχει βεβαρημένο Ποινικό
Μητρώο.
Άρθρο 10
Τοποθετήσεις - Ανάθεση Καθηκόντων
1. Οι θέσεις εργασίας, οι κατηγορίες του προσωπικού,
οι ειδικότητες, τα καθήκοντα και οι αρμοδιότητες που
περιλαμβάνει κάθε θέση εργασίας, τα τυπικά και ουσιαστικά προσόντα που απαιτεί η κατάληψη κάθε μίας, και
γενικά καθετί σχετικό με την οργάνωση της λειτουργίας
της Εταιρίας καθορίζεται, μέσα στα πλαίσια του νόμου,
του καταστατικού της εταιρείας και του παρόντος κανονισμού, από το Διοικητικό Συμβούλιο ή από το εξουσιο-
δοτημένο από αυτό πρόσωπο.
2. Η Εταιρεία δικαιούται, ανάλογα με τις ανάγκες
της, να τοποθετεί σε οιαδήποτε θέση και να αναθέτει
οιαδήποτε καθήκοντα σε οιονδήποτε Εργαζόμενο,
λαμβανομένων υπόψη των ουσιαστικών προσόντων
και ικανοτήτων του, τηρουμένων των διατάξεων της
εργατικής νομοθεσίας.
īǼȃǿȀǾ ǻǿǼȊĬȊȃȈǾ (1 ȂǼȁȅȈ)
ȉȂǾȂǹ
ȅǿȀȅȃȅȂǿȀȍȃ
ȊȆǾȇǼȈǿȍȃ (2
ȂǼȁǾ)
ǻǿǼȊĬȊȃȈǾ
ȉǼȋȃǿȀȍȃ
ȊȆǾȇǼȈǿȍȃ (5
ȂǼȁǾ)
ȉȂǾȂǹ
ǻǿȅǿȀǾȉǿȀȍȃ
ȊȆǾȇǼȈǿȍȃ (2
ȂǼȁH)
ȉȂǾȂǹ ȃȅȂǿȀȍȃ
ȊȆǾȇǼȈǿȍȃ (1
ȂǼȁȅȈ)
1 ȆǼ
ȅǿȀȅȃȅȂǿȀǾȈ
ȈȋȅȁǾȈ
1 ȆǼ Ȇȅȁ.ȂǾȋ.
1 īȇǹȂȂǹȉǼǿǹȀǾ
ȊȆȅȈȉǾȇǿȄǾ
1 ȆǼ ǹȇȋ.ȂǾȋ.ȆȅȁǼȅǻȅȂȅȈ
1 ȁȅīǿȈȉǾȈ
1 ȆǼ ȉȅȆȅīȇǹĭȅȈ
ǼȆǿȈȉǾȂȅȃǿȀǾ
īȇǹȂȂǹȉǼǿǹ
ǻȈ/ȉǾȇǾȈǾ
ȆȇǹȀȉǿȀȍȃ
1 ȆǼ ȂǾȋǹȃȅȁȅīȅȈ
1 īȇǹĭǼǿȅ ȉȊȆȅȊ&
ǼȆǿȀȅǿȃȍȃǿǹȈ
1 ȆǼ
ȈȊīȀȅǿȃȍȃǿȅȁȅīȅȈ
1 ȃȅȂǿȀȅȈ
ȈȊȂǺȅȊȁȅȈ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
ΚΕΦΑΛΑΙΟ Ε `
ΑΞΙΟΛΟΓΗΣΗ ΠΡΟΣΩΠΙΚΟΥ
Άρθρο 11
Διαδικασία Αξιολόγησης
1. Η αξιολόγηση γίνεται σύμφωνα με την εκάστοτε
υιοθετούμενη από την Εταιρία μεθοδολογία.
2. Η Έκθεση Αξιολόγησης γνωστοποιείται και παραδίδεται στον Εργαζόμενο που αναγνωρίζει ενυπογράφως
την παραλαβή της (αν αρνηθεί να το πράξει, του αποστέλλεται με ηλεκτρονικό ταχυδρομείο και τεκμαίρεται
ότι έχει λάβει γνώση), και τοποθετείται στον υπηρεσιακό
του φάκελο.
Κριτήρια Αξιολόγησης
Τα κριτήρια αξιολόγησης του Εργαζομένου είναι σχετικά και με την επάρκεια στην εκτέλεση της εργασίας του
και την εν γένει εργασιακή του συμπεριφορά, και με την
ποιοτική και ποσοτική του απόδοση.
Άρθρο 12
Χαρακτηριστικά Διοίκησης της Απόδοσης
1. Το σύστημα διοίκησης της απόδοσης της ΑΝΑΠΛΑΣΗ ΑΘΗΝΑΣ ΑΕ βασίζεται στις ακόλουθες αρχές:
α) διαφάνεια,
β) αντικειμενικότητα,
γ) αλληλοσεβασμός,
δ) δικαιοσύνη και
ε) ανάπτυξη των εργαζομένων.
2. Διαδικασίες διοίκησης της απόδοσης
Η αξιολόγηση του προσωπικού πραγματοποιείται βάσει των ακόλουθων αρχών:
α) Αξιολόγηση βάσει δεξιοτήτων
αα) Όλοι οι εργαζόμενοι ανεξαρτήτως ιεραρχικής
θέσης αξιολογούνται βάσει ενός σφαιρικού πλαισίου
δεξιοτήτων.
ββ) Οι δεξιότητες, οι οποίες εξειδικεύονται σε συγκεκριμένες εργασιακές συμπεριφορές και καλύπτουν:
Α. Γνώσεις αντικειμένου και Εμπειρία
Β. Οργανωτικές ικανότητες, ικανότητα σχεδιασμού και
ομαδικό πνεύμα
Γ. Προσήλωση στο αντικείμενο, χρονική ακρίβεια και
εμπιστοσύνη
Δ. Επικοινωνία, επαγγελματισμός, ακεραιότητα και
εμπιστευτικότητα επιπλέον των παραπάνω, για τους
Τμηματάρχες και Διευθυντές ισχύουν και τα εξής:
Ε. Καθοδήγηση υφισταμένων
ΣΤ. Λήψη αποφάσεων και επίλυση προβλημάτων
Ζ. Εργασία υπό πίεση και εργασία σε πολλαπλά αντικείμενα ή έργα
γγ) Το παραπάνω πλαίσιο δεξιοτήτων είναι δυναμικό,
ορίζεται (εκ των προτέρων) από τη διοίκηση της εταιρείας, επικαιροποιείται, διαμορφώνεται, τροποποιείται
με βάση τη στρατηγική της εταιρείας.
β) Αξιολόγηση βάσει στόχων
αα) Στελέχη υψηλότερων ιεραρχικών θέσεων διοίκησης (μέχρι προϊστάμενοι Διευθύνσεων) μπορούν να
αξιολογούνται, επιπλέον των δεξιοτήτων, και βάσει ποσοτικών στόχων.
ββ) Οι στόχοι εξειδικεύονται/προκύπτουν από τη γενικότερη στρατηγική και το επιχειρησιακό σχέδιο της
εταιρείας.
γγ) Σε περίπτωση που τεθούν, οι ποσοτικοί στόχοι
συμφωνούνται με τον άμεσο προϊστάμενο του εργαζόμενου στην αρχή κάθε οικονομικού έτους.
δδ) Η βαρύτητα των επιμέρους στόχων δύναται να διαφοροποιείται αναλόγως της ιεραρχικής θέσης διοίκησης.
εε) Η συνεισφορά (στην συνολική αξιολόγηση) της
επί μέρους αξιολόγησης των στόχων σε σχέση με την
επί μέρους αξιολόγηση των δεξιοτήτων/συμπεριφορών
είναι μεγαλύτερη στα υψηλότερα ιεραρχικά επίπεδα.
3. Μεθοδολογία αξιολόγησης
Η αξιολόγηση απόδοσης του προσωπικού πραγματοποιείται κατ` ελάχιστον μια φορά ετησίως, σύμφωνα με
την παρούσα διαδικασία αξιολόγησης.
Ο εργαζόμενος, κατόπιν σχετικής (εκ των προτέρων)
ενημέρωσης για τη διαδικασία, τα κριτήρια, το μοντέλο
βαθμολογίας, κ.τ.λ. που αφορούν τη συγκεκριμένη περίοδο, θα αξιολογείται από τον άμεσο προϊστάμενό του.
Στην διαδικασία εμπλέκεται και δεύτερος αξιολογητής, σε υψηλότερο ιεραρχικό επίπεδο από τον πρώτο
αξιολογητή (π.χ. έμμεσος προϊστάμενος εργαζομένου),
ώστε να διασφαλιστεί η ορθή τήρηση της διαδικασίας,
η αντικειμενικότητα της βαθμολόγησης, καθώς και η
επίτευξη κανονικής κατανομής στα αποτελέσματα της
αξιολόγησης.
Η αξιολόγηση γίνεται βάσει βαθμολόγησης των παραπάνω αναφερόμενων δεξιοτήτων σε κλίμακα 1 -5, με 5
να θεωρείται το άριστο. Αναλυτικότερα η βαθμολόγηση
γίνεται ως εξής:
(Α) Γνώσεις Αντικειμένου και Εμπειρία
1. Υστερεί των προσδοκιών (Βαθμός: 1-2)
α) Ελλιπής κατάρτιση και σποραδική ενημέρωση
β) Μερική κωδικοποίηση πληροφορίας
γ) Απροθυμία στη ανάπτυξη των γνώσεων
δ) Μηδαμινή ή μικρή εργασιακή εμπειρία στο αντικείμενο
2. Εκπληρώνει τις προσδοκίες (Βαθμός: 3-4)
α) Συνεχής και συστηματική ενημέρωση στον τομέα
ευθύνης/δράσης
β) Συνεχής και συστηματική κωδικοποίηση και καταγραφή γνώσεων που άπτονται της περιοχής ευθύνης/
δράσης
γ) Μεταφορά και ανάπτυξη γνώσεων
δ) Ικανή εργασιακή εμπειρία στο αντικείμενο
3. Υπερέχει των προσδοκιών (Βαθμός: 5)
α) Συνεχής και συστηματική ενημέρωση σε όλους τους
τομείς δράσεων της εταιρείας
β) Ανάληψη πρωτοβουλιών για βέλτιστη καταγραφή,
επεξεργασία και αξιοποίηση γνώσης σε επίπεδο εταιρείας
γ) Εμπειρία που υπερβαίνει το αντικείμενο
(Β) Οργανωτικές ικανότητες, ικανότητα σχεδιασμού
και ομαδικό πνεύμα
1. Υστερεί των προσδοκιών (Βαθμός: 1-2)
α) Αδυναμία οργάνωσης αντικειμένου εργασίας
β) Αδυναμία σχεδιασμού απαιτούμενων ενεργειών για
την επίτευξη στόχων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
γ) Δυσκολία συνεργασίας
δ) Δημιουργία συγκρούσεων
2. Εκπληρώνει τις προσδοκίες (Βαθμός: 3-4)
α) Ικανότητα οργάνωσης αντικειμένου εργασίας
β) Ικανότητα σχεδιασμού απαιτούμενων ενεργειών για
την επίτευξη στόχων
γ) Ικανότητα συνεργασίας
δ) Αποφυγή συγκρούσεων
3. Υπερέχει των προσδοκιών (Βαθμός: 5)
α) Άριστη ικανότητα οργάνωσης αντικειμένου εργασίας
β) Άριστη ικανότητα σχεδιασμού απαιτούμενων ενεργειών για την επίτευξη στόχων
γ) Άριστη ικανότητα συνεργασίας και δημιουργία κατάλληλου κλίματος
δ) Αποφυγή και Διευθέτηση συγκρούσεων
(Γ) Προσήλωση στο αντικείμενο, χρονική ακρίβεια,
και εμπιστοσύνη
1. Υστερεί των προσδοκιών (Βαθμός: 1-2)
α) Χρειάζεται υπενθύμιση για να ολοκληρώσει τους
στόχους στον τομέα ευθύνης/δράσης του
β) Συχνά δεν τηρούνται οι προθεσμίες
γ) Μερικές φορές είναι μη διαθέσιμος ή απρόθυμος
να βοηθήσει
δ) Δεν εμπνέει εμπιστοσύνη
2. Εκπληρώνει τις προσδοκίες (Βαθμός: 3-4)
α) Είναι συνεπής στους στόχους του και έχει νοοτροπία
επίτευξης στόχων που εμπίπτουν στην περιοχή ευθύνης/
δράσης του
β) Τήρηση προθεσμιών
γ) Ευπροσάρμοστος και ανοικτός σε νέες ιδέες που
βελτιώνουν τις διαδικασίες και τις παρεχόμενες προς τον
πελάτη υπηρεσίες, ικανότητα συνεργασίας
δ) Εμπνέει και κερδίζει την εμπιστοσύνη
3. Υπερέχει των προσδοκιών (Βαθμός: 5)
α) Είναι πάντα συνεπής και έχει νοοτροπία επίτευξης
στόχων και έξω από την περιοχή ευθύνης/δράσης του
ικανότητα οργάνωσης αντικειμένου εργασίας
β) Έτοιμος να αναλάβει πρωτοβουλίες και νέους ρόλους για την επίτευξη των στόχων.
γ) Συχνά παρουσιάζει προτάσεις για την βελτίωση της
απόδοσης και αποτελεσματικότητας της εταιρείας καθώς
και την βελτίωση των παρεχόμενων υπηρεσιών
δ) Εμπνέει τους συναδέλφους και τους βοηθά να συνεισφέρουν και να αποδίδουν το μέγιστο
(Δ) Επικοινωνία, επαγγελματισμός, ακεραιότητα, εμπιστευτικότητα
1. Υστερεί των προσδοκιών (Βαθμός: 1-2)
α) Ασαφής στον προφορικό και στο γραπτό λόγο
β) Η γενικότερη συμπεριφορά και τρόπος εργασίας
δεν ταιριάζει με τον επαγγελματικό χώρο
γ) Αδυναμία αντίληψης του συμφέροντος της εταιρείας
δ) Υπάρχουν αμφιβολίες σχετικά με την κρίση για το
ποιες πληροφορίες είναι εμπιστευτικές, και εν γένει στην
τήρησης εμπιστευτικών πληροφοριών
2. Εκπληρώνει τις προσδοκίες (Βαθμός: 3-4)
α) Επιδεικνύει καθαρότητα και σαφήνεια στην οργάνωση και έκφραση σκέψεων τόσο στον γραπτό όσο και
στον προφορικό λόγο
β) Επαγγελματική συμπεριφορά
γ) Ενεργεί πάντα για το συμφέρων της εταιρείας.
δ) Δυνατότητα κρίσης για το ποιες πληροφορίες είναι
εμπιστευτικές, και τήρηση εμπιστευτικών πληροφοριών
3. Υπερέχει των προσδοκιών (Βαθμός: 5)
α) Παρουσιάζει ιδέες προφορικά και γραπτά με τρόπο
που κερδίζει υποστήριξη και δέσμευση
β) Επαγγελματική συμπεριφορά και εργατικότητα που
αποτελεί πρότυπο και έμπνευση στους συνάδελφους.
γ) Ενεργεί πάντα για το συμφέρον της εταιρείας, προλαμβάνοντας προβλήματα εμπνέοντας τους συναδέλ-
φους
δ) Εμπνέει τους συναδέλφους και τους βοηθά να συνεισφέρουν και να αποδίδουν το μέγιστο
(Ε) Καθοδήγηση υφισταμένων
1. Υστερεί των προσδοκιών (Βαθμός: 1-2)
α) Απροθυμία στην μεταφορά γνώσεων και τεχνογνωσίας
β) Ελλιπής οργάνωση του χρόνου και των ενεργειών
υφισταμένων
2. Εκπληρώνει τις προσδοκίες (Βαθμός: 3-4)
α) Μεταφορά γνώσεων και τεχνογνωσίας
β) Αποτελεσματική οργάνωση του χρόνου και των
ενεργειών υφισταμένων
3. Υπερέχει των προσδοκιών (Βαθμός: 5)
α) Ανάληψη πρωτοβουλιών για βέλτιστη καταγραφή,
επεξεργασία και αξιοποίηση γνώσης σε επίπεδο εταιρείας
β) Ανάληψη πρωτοβουλιών για την βελτίωση της οργάνωσης σε επίπεδο εταιρείας
(ΣΤ) Λήψη αποφάσεων και επίλυση προβλημάτων
1. Υστερεί των προσδοκιών (Βαθμός: 1 -2)
α) Το πρόβλημα πρέπει να εξηγείται πολλές φορές πριν
γίνει κατανοητό
β) προτεινόμενες λύσεις βασίζονται στη διαίσθηση
και δεν αντικατοπτρίζουν ορθά τους στόχους και τις
βαθύτερες αιτίες
γ) Αποφυγή λήψεως αποφάσεων και αδυναμία διάκρισης της φύσεως των θεμάτων που πρέπει να μεταφερ-
θούν σε ανώτερο επίπεδο ευθύνης.
2. Εκπληρώνει τις προσδοκίες (Βαθμός: 3-4)
α) Γρήγορη κατανόηση του προβλήματος
β) Αξιοποιεί τη διαίσθηση, τη λογική, τα γεγονότα,
τις σχετικές απόψεις και προσεγγίζει με εναλλακτικούς
τρόπους την αναγνώριση των βαθύτερων αιτιών και την
εξεύρεση και ανάπτυξη λύσεων.
γ) Δυνατότητα διάκρισης της φύσεως των θεμάτων
που πρέπει να μεταφερθούν σε ανώτερο επίπεδο ευθύνης και ορθή λήψη αποφάσεων.
3. Υπερέχει των προσδοκιών (Βαθμός: 5)
α) Τα προβλήματα και οι σχετιζόμενοι με αυτά παράγοντες γίνονται κατανοητά άμεσα και από την πρώτη
στιγμή.
β) Επιδεικνύει δημιουργικότητα και καινοτομία στην
εξεύρεση λύσεων.
γ) Δυνατότητα διάκρισης της φύσεως των θεμάτων
που πρέπει να μεταφερθούν σε ανώτερο επίπεδο ευθύνης και ορθή λήψη αποφάσεων. Υποστήριξη προϊσταμέ-
νου στην ορθή λήψη αποφάσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 199/17.04.2019
(Ζ) Εργασία υπό πίεση και εργασία σε πολλαπλά αντικείμενα ή έργα
1. Υστερεί των προσδοκιών (Βαθμός: 1-2)
α) Παρουσιάζει αδυναμία χειρισμού, χρονικά και αποτελεσματικά, πολλαπλών αντικειμένων εργασίας
β) Μεταφέρει συχνά άγχος
2. Εκπληρώνει τις προσδοκίες (Βαθμός: 3-4)
α) Ικανός να χειριστεί αποτελεσματικά πολλαπλά αντικείμενα εργασίας, θέτοντας σωστές προτεραιότητες,
επαναδιαπραγματευόμενος και ζητώντας υποστήριξη
β) Σπάνια μεταφέρει άγχος
3. Υπερέχει των προσδοκιών (Βαθμός: 5)
α) Πάντοτε ικανός να χειριστεί αποτελεσματικά πολλαπλά αντικείμενα εργασίας χωρίς να θυσιάζει την ποιότη-
τα ακόμα και κάτω από έντονη πίεση β) Πάντα παραμένει
συγκεντρωμένος και ψύχραιμος
4. Έκθεση αξιολόγησης
Η έκθεση αξιολόγησης, συμπληρωμένη και υπογεγραμμένη από τον άμεσο (και τον έμμεσο όπου απαι-
τείται) προϊστάμενο, επιδίδεται στον εργαζόμενο κατά
τη διάρκεια προσωπικής συνάντησης αξιολόγησης.
Στα πλαίσια της συγκεκριμένης συνάντησης με τον
άμεσο προϊστάμενο, ο αξιολογούμενος ενημερώνεται
για τα αποτελέσματα της απόδοσης του, συζητά και
συμφωνεί μελλοντικούς στόχους βελτίωσης. Παράλληλα στην ιδία αναφορά αναφέρονται τυχόν ανάγκες για
πρόσθετη εκπαίδευση του προσωπικού.
Ο εργαζόμενος έχει δικαίωμα να συμπληρώσει προσωπικά σχόλια στην έκθεση αξιολόγησης και να ζητήσει
συνάντηση με τον έμμεσο προϊστάμενο και τη διεύθυνση ανθρώπινου δυναμικού σε περίπτωση διαφωνίας του
με το αποτέλεσμα της αξιολόγησης. Η τελική Έκθεση
αξιολόγησης κρατείται στον ατομικό φάκελο του Εργαζόμενου.
ΚΕΦΑΛΑΙΟ ΣΤ
ΧΡΟΝΟΣ - ΤΟΠΟΣ
Άρθρο 13
Χρόνος Εργασίας
1. Η διάρκεια του ημερησίου και εβδομαδιαίου χρόνου
εργασίας ορίζεται από το νόμο και τις αποφάσεις της
Διοίκησης.
2. Κάθε Εργαζόμενος οφείλει να τηρεί το ωράριο εργασίας, να προσέρχεται στην εργασία του στην καθο-
ρισμένη ώρα, να μην απουσιάζει κατά τη διάρκεια του
ωραρίου εργασίας του χωρίς άδεια, να μην απασχολείται
κατά τη διάρκεια του ωραρίου σε εργασίες άλλες, από
τις σχετικές με τη δουλειά του στην Εταιρία, ή σε άλλες
απασχολήσεις, να παρέχει τις υπηρεσίες του στη διάρκεια του χρόνου εργασίας με τον πιο αποτελεσματικό -
παραγωγικό τρόπο και να εργαστεί καθ` υπέρβαση του,
σύμφωνα με την κείμενη νομοθεσία, όταν προκύπτουν
έκτακτες υπηρεσιακές ανάγκες και δοθεί σχετική έγγραφη εντολή.
3. Εργαζόμενος, που αδυνατεί να προσέλθει στην
εργασία του για οποιοδήποτε σοβαρό λόγο, είναι υποχρεωμένος να ενημερώσει σχετικά τον Προϊστάμενο ή
Διευθυντή του με τον πιο πρόσφορο διαθέσιμο τρόπο,
μέχρι τις 09:00` π.μ. της ημέρας απουσίας, για τα αίτια
και την πιθανή διάρκεια της απουσίας του. Η Εταιρεία
έχει το δικαίωμα να ερευνήσει τον προβαλλόμενο λόγο
απουσίας που επικαλείται ο Εργαζόμενος και να ζητά
οποιοδήποτε κατάλληλο αποδεικτικό στοιχείο, συμπεριλαμβανομένης και της εξέτασης του Εργαζομένου από
ιατρό της επιλογής της Εταιρείας.
Άρθρο 14
Υπερωριακή ή άλλη πρόσθετη απασχόληση
1. Η Εταιρεία είναι η μόνη αρμόδια να κρίνει τη σκοπιμότητα ή όχι της εκτέλεσης υπερωριακής ή άλλης πρό-
σθετης εργασίας (π.χ. υπερεργασία, νυκτερινή εργασία,
εργασία κατά Σάββατο ή Κυριακή ή αργία κ.λπ.). Η υπερωριακή απασχόληση είναι υποχρεωτική και αναγνω-
ρίζεται από την Εταιρία μόνο εφόσον ζητηθεί από τον
αρμόδιο Προϊστάμενο ή Διευθυντή ή το Γενικό Διευθυντή και σε έκτακτες περιπτώσεις βρίσκεται αποκλειστικά
στη δικαιοδοσία του αρμόδιου Διευθυντή.
2. Οι υπερωρίες των εργαζομένων εγκρίνονται από
το Γενικό Διευθυντή, κατόπιν εισήγησης του αρμόδιου
Διευθυντή, ή Προϊσταμένου.
Ο αρμόδιος Διευθυντής ή Προϊστάμενος ενημερώνει
τη Γενική Διεύθυνση για τα ονόματα των εργαζομένων
που απασχολήθηκαν υπερωριακά, αιτιολογώντας το
αντικείμενο της εργασίας τους και τις συνθήκες που
επέβαλαν την υπερωριακή απασχόληση. Το προσωπικό
που εργάζεται υπερωριακά λαμβάνει την προβλεπόμενη, από το νόμο, αμοιβή.
Άρθρο 15
Τόπος Εργασίας
1. Τόπος εργασίας είναι όλα τα μέρη και πόλεις της
Ελλάδας όπου η Εταιρεία διατηρεί τώρα, ή θα ιδρύσει
στο μέλλον, υποκαταστήματα ή γραφεία κάθε φύσης.
2. Μέσα στα όρια των νόμιμων περιορισμών, η Εταιρία δικαιούται να μεταθέτει κάθε Εργαζόμενοι σε όλα
τα ανωτέρω μέρη, ανεξάρτητα από το μέρος όπου το
πρώτον ο Εργαζόμενος προσέφερε τις υπηρεσίες του.
Ο Πρόεδρος
ΝΙΚΟΣ ΜΠΕΛΑΒΙΛΑΣ

[Source: 20191100199.pdf | Tokens: 31060]